L-ewwel xhur tal-pandemija jidher servew bħala mument ta' riflessjoni għal bosta nies, tant li għen biex nibtu ideat ġodda fosthom fil-kwistjoni tal-kisba tal-ugwaljanza bejn is-sessi. Dan hekk kif artista tal-irtokk ħarġet bl-idea li tiġbor atleti nisa u d-dokumentat is-suċċess tagħhom bl-arti. L-opportunitajiet ugwali u l-inklużjoni soċjali hi għajta li qed dejjem tissaħħaħ bl-impenn ta' diversi figuri ta' ispirazzjoni li jaħdmu bi sħiħ biex jiksru t-tradizzjoni u jwettqu l-bidliet neċċesarji. Fix-xhur tal-pandemija Rhona li tagħmel l-irtokk ħarġet bl-idea li bl-isport jista jingħelbu l-isterjotipi bejn in-nisa l-irġiel fis-soċjetà moderna u rat kif tista' tippromovi lill-atleti nisa. Il-proġett li ttella' id f'id mal-Kummissjoni tal-Atleti fi ħdan il-Kumitat Olimpiku Malta espona s-sbuħija u t-talent ta' atleti nisa li fil-passat irrapreżentaw lil Malta fl-Olimpjadi. Iċ-Chairperson tal-Kummissjoni Charlene Attard qalet li l-proġett kellu l-għan li jippromovi n-nisa li mhux biss kisbu suċċess fl-isport iżda wkoll fil-ħajja professjonali u personali. "F'Malta qiegħdin 17-il nisa li morna l-Olimpjadi 13 minnhom jgħixu Malta. It-13 kollha aċċetaw li jkunu parti mill-proġett li għandu għan waħda sempliċi dan il-proġett għamilnih biex nipopromovu n-nisa fl-isport li mhux biss għandhom suċċess fl-isport iżda fil-ħajja professjonali u personali fin-nisa. Nixtiequ nwaslu l-messaġġ li n-nisa bis-saħħa tal-isport dual career u f'kull qasam ieħor li għandhom f'ħajjithom." Waħda mill-parteċipanti, Elenor Bezzina li wkoll naqqxet isimha fl-isport tal-isparar lokali appellat biex l-atleti nisa ma jaqgtħux qalbhom anke jekk ikollhom namra għall-sport li huwa ddominat mill-irġiel. "L-isparar f'Malta huwa dominat mill-irġiel, jekk tmur barra minn Malta huwa differenti hemm iktar ugwaljanza. Ilni f'dan l-isport għaxar snin, jogħġobni ħafna, ksibt suċċessi iżda għandi aktar fejn naqdef u ninkoraġġixxi lin-nisa jiġu għall-isparar. L-isparar qiegħed għal kulħadd la għan-nisa u lanqas għall-irġiel. Għalkemm Malta għandna dominanza, l-irġiel dik ma tagħmilx differenza as long as tagħmel xi ħaġa li tħobb eżempju jien nagħmel it-target shooting, joġgħboni nitrenja għalih u nikkompeti." Kompliet tgħid li għalkemm il-pandemija affettwat lill-isportivi fit-taħriġ u l-preparazzjoni għall-kompetizzjonijiet internazzjonali hija xorta tinsab komessa li tilħaq il-mira tagħha u terġa' tirrapreżenta lil Malta fl-Olimpjadi li jmiss li għandhom isiru fil-Ġappun.